A4-0366/98

Beslutning om Kommissionens meddelelse om globaliseringen og informationssamfundet - Der maa staerkere international samordning til (KOM(98)0050 - C4-0153/98)

Europa-Parlamentet,

* der henviser til Kommissionens meddelelse (KOM(98)0050 - C4-0153/98), som omfatter initiativet til et internationalt Internet-charter,

* der henviser til meddelelse til Raadet om international planlaegning i forbindelse med forvaltning af Internettet (foreligger ikke paa dansk) (KOM(98)0111),

* der henviser til Kommissionens meddelelse til Europa-Parlamentet og Raadet om forvaltning af Internettet - Administration af navne og adresser paa Internettet - Europa-Kommissionens analyse og vurdering af det amerikanske handelsministeriums hvidbog (KOM(98)0476),

* der henviser til betaenkning fra Udvalget om OEkonomi, Valutaspoergsmaal og Industripolitik og udtalelser fra Udvalget om Kultur, Ungdom, Uddannelse og Medier, Udvalget om Retlige Anliggender og Borgernes Rettigheder og Udvalget om Eksterne OEkonomiske Forbindelser (A4-0366/98),

A. der henviser til den meget staerke vaekst i antallet af internetbrugere samt teknologier og anvendelsesmuligheder for elektronisk handel,

B. der henviser til, at hindringerne for en harmonisk udvikling af den elektroniske handel allerede nu mere er af juridisk end af teknologisk art, at disse hindringer navnlig er af international karakter paa grund af informationssamfundets globale karakter, at virksomhederne og de europaeiske finansinstitutter har behov for en retlig referenceramme, der er saa stabil og bred som mulig, saa de kan forbedre deres tilstedevaerelse og konkurrenceevne paa internationalt plan,

C. der henviser til, at der traeffes mange lovgivningsinitiativer i EU's medlemsstater, i USA og i andre lande i verden med hensyn til Internet og den elektroniske handel, og at der dermed er skabt mulighed for forskellig og modstridende lovgivning til skade for forbrugerne, virksomhederne og for selve udviklingen af informationssamfundet,

D. der henviser til, at den amerikanske regering i februar 1998 udsendte et forslag til en plan for organisering af Internet - en groenbog om forvaltning af Internettet - der opstiller forskellige grundlaeggende forslag om, hvordan Internettet skal forvaltes i fremtiden med specifikke forslag om tildeling og registrering af Internet-navne,

E. der henviser til, at kommunikationen og de interaktive teknologier paa nettet stadig er i hurtig vaekst, og at man derfor maa foretraekke en indgriben fra lovgivningsmagtens side i rette tid, men ogsaa med let haand og fleksibelt for ikke at risikere at kvaele den nye teknologis udviklingsmuligheder i foedslen,

F. der glaeder sig over omfanget af Faellesskabets aktion med hensyn til harmonisering og liberalisering af telekommunikationen, en indsats, der boer fortsaette med uformindsket styrke, og ser positivt paa Kommissionens groenbog om konvergens paa telekommunikationsomraadet, i medierne og inden for informationsteknologien, foruden initiativerne vedroerende elektronisk handel, herunder forslaget om betingede adgangstjenester, forslaget til et direktiv om visse aspekter af ophavsret og beslaegtede rettigheder i informationssamfundet og forslaget til et direktiv om digitale signaturer og forvaltning af navne paa Internet,

1. stoetter fuldt ud Kommissionens internationale initiativ med hensyn til Internet og elektronisk handel;

2. tilslutter sig de principper, der er indeholdt i sluterklaeringen fra ministerkonferencen i Bonn (den 6.-8. juli 1997), som en rettesnor for regeringernes indsats paa dette omraade;

3. er enig i, at det er noedvendigt at inddrage virksomheder og forbrugerorganisationer i undersoegelsen af og indsatsen for at finde en loesning paa disse juridiske problemer; men understreger, at de offentlige myndigheder - og saerlig den lovgivende myndighed - er ansvarlige for den demokratiske legitimitet og beskyttelsen af almenvellet;

4. retter foelgende henstillinger til Kommissionen:

a) initiativet for Internet kan tage form af et »Internetcharter«, et dokument, der indeholder et saet internationalt vedtagne juridiske, ikke-bindende maal og principper, der opfordrer til en enkel lovmaessig forvaltning af Internet, som bl.a. tager hensyn til de forskellige sikkerhedsaspekter og aspekter vedroerende privatlivets fred, jurisdiktion, ansvar, afgifter, ophavsret og databeskyttelse samt sikrer den stoerst mulige interoperalibitet paa tvaers af graenserne;

b) Internet-initiativets vigtigste maalsaetninger maa vaere

i) at lette de europaeiske virksomheders og finansinstitutters deltagelse i mulighederne for elektronisk handel og bankvirksomhed paa verdensmarkedet

ii) at varetage forbrugernes interesser

iii) at undgaa forhastet og indbyrdes modstridende lovgivning i at udvikle sig inden for og uden for det faelles europaeiske marked, hvilket kan forhindre udbygningen af den elektroniske handel eller bringe sikkerheden ved elektronisk bankvirksomhed og handel i fare;

c) »Internetcharteret« boer vaere et ikke-bindende multilateralt aftaledokument, og det boer staa aabent for yderligere udvikling, da teknologien efter al sandsynlighed vil skabe flere aendringer i Internettets muligheder og brug;

d) charteret boer anerkende friheden til at bruge Internet, og det boer i videst muligt omfang sikre Internettets aabne karakter;

e) charteret maa ikke aendre eller skade konkurrencelovgivningen;

f) charteret maa ikke undergrave de europaeiske principper om »almenhedens interesser«, der er generelt accepteret som gaeldende faellesskabsret for det faelles marked, hvilket goer det absolut noedvendigt at finde andre anvendelsesmuligheder for de nye teknologier ikke blot inden for de sektorer, der kan skabe solvente markeder, saasom elektronisk handel paa internet, men ogsaa inden for netvaerk med generelle maalsaetninger paa omraaderne uddannelse, erhvervsuddannelse og sundhed;

g) Kommissionen boer soege en international enighed om charteret ved at arbejde taet sammen med partnerne i USA paa politisk og handelsmaessigt plan, men ikke kun med USA;

h) ved fastlaeggelsen af charteret boer der foelges en markedsstyret strategi, saa industrien fuldt ud kan bidrage til at afdaekke og fjerne hindringer for den elektroniske handel;

i) i forlaengelse af det foerste samlende moede, som Kommissionen havde arrangeret i Bruxelles den 29. juni 1998, boer definitionsarbejdet med charteret planlaegges og gennemfoeres paa to planer: en erhvervsdialog mellem virksomhedslederne skal skaffe viden om og forpligtelse til at fjerne alle tekniske hindringer for den elektroniske handel; under ledelse af og med stoette fra de politiske institutioner side skal maalsaetningerne for »Internetcharteret« fastlaegges, og dets demokratiske legitimitet sikres;

j) Kommissionen maa - hvor det er muligt - uddelegere ansvaret for de forskellige anliggender fra sag til sag til de eksisterende internationale organer, saasom WTO og WIPO, i stedet for at skabe nye internationale instanser uden for disse; det maa dog erkendes, at visse omraader vedroerende elektronisk handel i fremtiden vil kraeve saerlige ordninger paa grund af deres tekniske kendetegn og innovative art;

k) bemaerker, at det graenseoverskridende fjernarbejde er et saerligt vanskeligt problem, og mener, at det inden for et kompetent internationalt forum vil vaere noedvendigt at finde passende retlige mekanismer til loesning af konflikter og fastsaettelse af den gaeldende arbejdsmarkedslovgivning;

l) Kommissionen maa reagere paa den amerikanske regerings forslag til forvaltning af Internettet, der med stoette fra Internet Society's internationale ad hoc-komité opstiller principperne for international samordning, og bidrage til reorganiseringen af formen paa Internettets domaenenavne (DNS) og de internationale organer for registrering og forvaltning af tvister med det maal at sikre en aaben og retfaerdig adgang til Internettet; samtidig med at man sikrer respekten for privatlivet, og undgaa en skadelig amerikansk »jurisdiktion« over Internettet som helhed;

m) arbejdet med det internationale charter maa ikke forsinke eller staa i vejen for den »ny-regulering« og liberaliseringsproces, som Kommissionen er i gang med i telekommunikationssektoren;

n) charteret boer fremskynde, men ikke erstatte, saerlovgivning paa centrale omraader, som for eksempel intellektuel ejendomsret, digitale signaturer, kryptering, afgifter, ansvar, bekaempelse af Internet-kriminalitet og forvaltning af navne paa nettet;

o) Kommissionen boer inddrage Europa-Parlamentet i processen omkring charteret og informere det om udviklingen inden for »Global Business Dialogue«, og mener, at medlemmer af Europa-Parlamentet boer opfordres til at bidrage til debatten i det internationale forum inden for rammerne af de eksterne interparlamentariske delegationer;

5. paalaegger sin formand at sende denne beslutning til Raadet og Kommissionen.